Grefsen videregående skole

Grefsen videregående skole (etablert i 1921 under navnet Aker Kommunale Middelskole) var en videregående skole på Grefsen i bydel Nordre Aker i Oslo. Skolen ble nedlagt i 2011, og skolens tilbud ble relokalisert til Nydalen videregående skole. Fra 2013 er skolebygningene rehabilitert til 8–10-skole med navnet Morellbakken skole.utdanningsetaten.oslo.kommune.no Skolebehovsplanen , hentet 2. juni 2011

 Historie 
Skolen ble etablert i 1921 med navnet Aker Kommunale Middelskole, og har gjennom årene skiftet navn flere ganger: Grefsen Middelskole, Grefsen høiere skole, Grefsen realskole og gymnas, Grefsen gymnas og sist Grefsen videregående skole.

Ved starten i 1921 begynte det én klasse med 36 elever. Klassetallet økte imidlertid til 160 elever etter kort tid. Undervisningen foregikk i skolens hovedbygning, som utvendig har det samme utseende i dag som da skolen ble bygd. Etter hvert som boligbyggingen i området tok seg opp etter krigen, økte også barnetallet i bydelen. Presset på skolen ble større, og i 1958 fikk skolen to paviljonger med til sammen fire klasserom. I 1959 ble det bygget en egen bygning for naturfagundervisning. Skolens nye gymnastikksal ble innviet i 1989.

Skolen har hatt fokus på allmennfaglige studietilbud innen realfag, engelsk og latin. Fra 2006 hadde skolen tilbud innen studiespesialisering, og de siste årene hadde skolen ca. 400 elever fordelt på 15 klasser med fem klasser på hvert trinn.

Den ærverdige bygningen på Grefsen er rehabilitert som grunnskole med ungdomstrinnene 8–10, og omdøpt til Morellbakken skole. Halve skoleanlegget ble tatt i bruk fra skolestart 2012, og hele skoleanlegget ble ferdigstilt med kapasitet for over 400 ungdomsskoleelever til skolestart i 2013.. 

Rektorer
Følgende rektorer har ledet skolen:
 1921–1937: Cand.real. Olaf Domaas
 1937–1955: Cand.real. Bjarne Koren
 1955–1975: Cand.filol. Marius Sandvei
 1975–1995: Cand.filol. Eivind Aass
 1995–2002: Cand.real. Jan Lenz
 2002–2007: Cand.mag. Roald Olsen (fra Bredtvet vgs, til Sandaker vgs)
 2007: Lars Lilleborgen (fungerende)
 2007–2009: Linn Siri Jensen (fungerende, til Nydalen vgs)
 2009–2010: Lars Lilleborgen (fungerende)
 2011: Odd-Ivar Johansen (fungerende)

 Internasjonalisering 
Et av satsingsområdene ved Grefsen videregående skole var internasjonalisering, der språk, kultur og historie stod i sentrum. En rekke ekskursjoner ble arrangert i forbindelse med språkfagene elevene hadde valgt, og reisemålene var blant annet Goslar (tysk), Nice (fransk), Barcelona (spansk), Granada (spansk) og Irland (engelsk). Skolen hadde også årlig tverrfaglig studietur til Berlin, og årlig elevutveksling med Christian-von-Dohm Gymnasium Goslar siden 1991. Videre hadde skolen undervisning i «Nord-Sør kunnskap» med elevutveksling med vennskapsskoler i Zambia og Palestina.

 Revy 
Grefsenrevyen hadde tradisjoner helt tilbake til 1930-årene, og siden 1950 var revyen en årlig begivenhet ved skolen. 

Den første Grefsenrevyen ble arrangert i 1933, mens revyen ble en årlig tradisjon fra 1950, startet av Svein Byhring. Revyen var opprinnelig tilknyttet gymnassamfunnet Akropolis.

Den siste revyen ble satt opp i 2011, året skolen slo seg sammen med Sandaker videregående skole.
ÅrTittel2011Godsaker2010Reformasjonen2009Where's the banana?2008Tatt på fersken2007Grefsens Utvalgte2006Vrengt200524-7-365 – Fanget av livet2004Ikke no' snikk-snakk, vi vil ha trikk, takk2003Pølser har følelser2002Hold kjeft og tenk positivt2001Best uten ball2000Lattskaus1999Show off: Er du tøff i trynet?1998Klin med deg sjæl – være seg selv nok1997Ludo - Et ternigkast på liv og død1996Sånn zirqus cirka1995Banjo i dusjen1994Tatt av plakaten1993Lubben og lykkelig1992Vill i vesten1991Med clutchen i bånn1990Fiin Gammel Årgang1989Skumma kultur1988Skutt med øks1987Tør jeg ta dem av?1986Fantabelaktig1985I all verden?1984Jubalong1983Sirkus EPA1982Absurdum1981Fornøyelseskanalen1980Glis1979Har'e på tunga1978Du kjenner den?!?1977Tempur fugit – Tiden flyr1976Ukjent1975Ukjent

 Markante tidligere elever (alumni) 
 Siw Anita Andersen (1966–), skuespiller
 Frøydis Armand (1949–), skuespiller
 Øivind Blunck (1950–, skuespiller og sanger
 Svein Byhring (1932–2007), skuespiller og programleder
 Trude Dybendahl (1966–), langrennsløper
 Jon Eberson (1953–), gitarist og komponist
 Åsleik Engmark (1965–2017), komiker og skuespiller
 Rune Gokstad (1958–), komiker og programleder
 Atle Pakusch Gundersen (1956–), gitarist, komponist og pedagog
 Kjersti Holmen (1956–2021), skuespiller
 Aanund Hylland (1949–), professor
 Morten Kjensli (1952–), advokat
 Kaja Korsvold (1950–), journalist
 Åge Korsvold, (1946–), finansmann
 Geir Kvarme (1963–), skuespiller
 Bente Magnus (1939–), arkeolog
 Nils Marstein (1950–), riksantikvar
 Terje Mosnes (1947–), tekstforfatter, musikkritiker mm.
 Wenche Myhre (1947–), artist
 Sven Nordin (1957–), skuespiller
 Erik Kreyberg Normann (1956–), lege/helsebyråkrat
 Erling Okkenhaug (1951–), leder for Allgrønn, nettverk for stedsutvikling
 Elin Prøysen (1949–), forfatter og visesanger
 Jon Schau (1966–) komiker
 Afshan Rafiq (1975–), politiker
 Lars Mediaas (1975–), siviløkonom, politiker
 Anne Robberstad (1951–), jurist, professor
 Alex Rosén (1968–), komiker, musiker, programleder og redaktør
 Leif Sverre Rosén (1951–), generalmajor, sjef for Forsvarets sanitet
 Erik Rudeng (1946–), forlags- og museumsmann
 Anita Rummelhoff (1935–1997), skuespiller
 Bjørn Sæter (1950–), teaterregissør
 Bjørn Skagestad (1950–), skuespiller
 Nina Skeime (1962–), langrennsløper
 Jon Øigarden (1971–), komiker og skuespiller

 Referanser 

 Eksterne lenker 


Kategori:Tidligere offentlige videregående skoler i Oslo
Kategori:Grefsen
Kategori:Utdanningsinstitusjoner etablert i 1921
Kategori:Utdanningsinstitusjoner nedlagt i 2011
Kategori:Nydalen videregående skole
Kategori:Kulturminner i bydel Nordre Aker
Kategori:Skoler i bydel Nordre Aker
Kategori:Kristian Biong
Kategori:Byggverk fullført i 1921